## 5733XJ1 IBM i Access Client Solutions - QuickStartGuide

## Dette dokument blev sidst opdateret: 21. september, 2017

### Indhold:

1.0 Introduktion
2.0 Installation for Windows
3.0 Installation for Mac
4.0 Installation for Linux
5.0 Installering af opdateringer
6.0 Flere oplysninger
7.0 Fjernelse af installation

### 1.0 Introduktion

Denne guide indeholder vejledning i, hvordan produktet kan anvendes på et lokalt diskdrev for en enkelt bruger.

Dette produkt kan distribueres på flere andre måder, herunder:

- En delt placering, der kan anvendes af flere brugere.
  Se IBM i Access Client Solutions: Customization and deployment made easy
- Pak zip-filen ud i en placering efter eget valg, herunder flytbare medier (f.eks. CD, DVD, USB-flashdrev) eller i en sti på den lokale harddisk. Se afsnittet Installation i dokumentet GettingStarted i mappen Documentation.
- Se Andre anvendelsesindstillinger i GettingStarted for at få oplysning om andre indstillinger, f.eks. Automatisk import af konfigurationsindstillinger, for at udbrede den samme konfiguration til flere brugere og Indbyggede IBM i-implementeringer for brug af kommandolinjeplugins direkte på IBM i.

Hvis du vil installere produktet på en lokal harddisk for en enkelt bruger, skal du se de resterende afsnit af dette dokument.

### 2.0 Installation for Windows

Find produktets zip-arkivfil eller produkt-CD.

Udpak indholdet af zip-arkivet, hvis du anvender produktets zip-fil.
Forslag: Det kan gøres ved at vælge zip-arkivet i Windows Explorer, højreklikke på det og vælge "Extract All...".

Brug Windows Explorer, find produktets Windows_Application mappe.

Installér 32-bits versionen til den aktuelle bruger ved at dobbeltklike på install_acs_32.

Installér 64-bits versionen til den aktuelle bruger ved at dobbeltklike på install_acs_64.

Installér 32-bits versionen til alle brugere til en flerbruger-pc ved at dobbeltklike på install_acs_32_allusers.

Installér 64-bits versionen til alle brugere til en flerbruger-pc ved at dobbeltklike på install_acs_64_allusers.

Hvis det er en ny installation, er der flere dialogbokse, der hjælper dig med at tilpasse den første installation. Hvis der vises en licensaftale, skal du acceptere den.

Hvis det er en opgradering, bevares de tidligere indstillinger.

Når installationen er afsluttet, vises en meddelelse om afslutning.

En enkeltbrugerinstallation kopierer applikationen til:

        /Users/user_id/IBM/ClientSolutions/

Bemærk: Den oprindelige version af disse scripts kopierede produktfilerne til en sti, der er relativ i forhold til Mine dokumenter. Den nuværende version kopierer produktfilerne til en sti, der er baseret på miljøvariablerne %HOMEDRIVE% og %HOMEPATH%. Når disse scripts bruges til at opdatere produktet, vil opdateringerne ske på den først fundne placering.

En flerbrugerinstallation kopierer applikationen til:

        /Users/Public/IBM/ClientSolutions/

### 2.1 Start produktet i Windows

Dobbeltklik på "Access Client Solutions" ikonen på skrivebordet.

### 3.0 Installation for Mac

Find produktets zip-arkivfil eller CD med Finder.

Udpak indholdet af zip-arkivet, hvis du anvender produktets zip-fil.
Forslag: Hvis du lige har downloadet produktet, se i Downloads. Hvis indholdet af zipfilen ikke er udpakket, så udpak indholdet af zipfilen (dobbeltklik på zipfilen).

Find mappen Mac_Application. Dobbeltklik install_acs

Hvis det er en ny installation, er der flere dialogbokse, der hjælper dig med at tilpasse den første installation. Hvis der vises en licensaftale, skal du acceptere den.

Hvis det er en opgradering, bevares de tidligere indstillinger.

Når installationen er afsluttet, vises en meddelelse om afslutning.

En installation uden fejl kopierer applikationen til mappen Applikationer.

Hvis du startede installationen fra Finder, blev der åbnet et terminalvindue for at udføre installationen. Når installationen er færdig, kan du lukke vinduet.

Teknisk bemærkning:
Afhængigt af dine sikkerhedsindstillinger og den version af OS X du anvender, kan der vises et popup vindue, der indikerer, at install_acs ikke er autoriseret til at køre. Hvis det sker, skal du godkende install_acs til at køre ved at bruge en af følgende metoder:

- Hvis du præsenteres for en mulighed for at "Åbn" install_acs, så vælg den.
- Højreklik på install_acs og vælg "Åbn".
  Når der vises et popup vindue, vælg "Åbn".
- Hvis ingen af ovenstående virker, skal du vælge:
  Systempræferencer...
  Sikkerhed & Privat
  Hvis der er en mulighed for at åbne "IBM i Access Client Solutions", skal du vælge den. I modsat fald skal du ændre indstillingerne på fanen Generelt for at tillade afvikling af andre applikationer. Efter at "IBM i Access Client Solutions" er startet første gang, kan du ændre sikkerhedsindstillingerne tilbage.

### 3.1 Start produktet på Mac

Brug Finder for at gå til Applikationer.

Find "IBM i Access Client Solutions" og dobbeltklik for at starte produktet.

Teknisk bemærkning:
Afhængigt af dine sikkerhedsindstillinger og den version af OS X du anvender, kan der vises et popup vindue, der indikerer, at det ikke er autoriseret til at køre. Hvis det sker, skal du godkende applikationen til at køre ved at bruge en af følgende metoder:

- Hvis du præsenteres for en mulighed for at "Åbn", så vælg den.
- Højreklik på "IBM i Access Client Solutions" ikon og vælg "Åbn".
  Når der vises et popup vindue, vælg "Åbn".
- Hvis ingen af ovenstående virker, skal du vælge:
  Systempræferencer...
  Sikkerhed & Privat
  Hvis der er en mulighed for at åbne "IBM i Access Client Solutions", skal du vælge den. I modsat fald skal du ændre indstillingerne på fanen Generelt for at tillade afvikling af andre applikationer. Efter at "IBM i Access Client Solutions" er startet første gang, kan du ændre sikkerhedsindstillingerne tilbage.

Teknisk bemærkning:
Hvis du bliver bedt om at installere "Java 6 SE runtime", er det ikke nødvendigt at installere Java 6. Installér Java 8, og prøv at starte produktet igen.

### 4.0 Installation for Linux

Find produktets zip-arkivfil eller produkt-CD.

Udpak indholdet af zip-arkivet, hvis du anvender produktets zip-fil.
Forslag: Anvend kommandoen unzip fra et terminalvindue.

Find mappen Linux_Application.

Da du skal have rodautorisation for at anvende installationsscriptet, skal du bruge sudo til at udføre installationsscriptet fra et terminalvindue. Eksempel:

Hvis du er på en 32-bits arkitektur, skal du bruge følgende kommando:

        sudo ./install_acs_32

Hvis du er på en 64-bits arkitektur, skal du bruge følgende kommando:

        sudo ./install_acs_64

Hvis det er en ny installation, er der flere dialogbokse, der hjælper dig med at tilpasse den første installation. Hvis der vises en licensaftale, skal du acceptere den.

Hvis det er en opgradering, bevares de tidligere indstillinger.

Når installationen er afsluttet, vises en meddelelse om afslutning.

En installation uden fejl kopierer applikationen til:

        /opt/ibm/iAccessClientSolutions/
        /usr/share/applications/

### 4.1 Start produktet på Linux

Søg efter "IBM i Access Client Solutions" i applikationsmappen eller ved at bruge Super-tasten og derefter skrive "IBM i Access Client Solutions".

### 5.0 Installering af opdateringer

Når en ny version bliver tilgængelig, kan du aktivere opdateringerne ved at følge Installationsvejledningen i dette dokument. Hvis du bliver bedt om at overskrive eksisterende filer, skal du svare "Ja til alle".

Hvis du anvender install_acs scripterne til Mac eller Linux, vil filen AcsConfig.properties ikke blive opdateret, hvilket betyder, at alle brugerdefinerede ændringer for filen ikke går tabt.

### 6.0 Flere oplysninger

For yderligere oplysninger vedr. tilpasning af produktet eller hvis du oplever problemer under installationen eller opstart af produktet, se GettingStarted dokumentet der er placeret i mappen Documentation.

### 7.0 Fjernelse af installation

Fjern de applikationsfiler, som installationsscriptet har kopieret til ovenstående placeringer, ved at bruge det platformsspecifikke script, der findes i samme mappe som installationsscriptet:

        Windows_Application/uninstall_acs.js
        Mac_Application/uninstall_acs
        Linux_Application/uninstall_acs