## 5733XJ1 IBM i Access Client Solutions -ohjelmisto - Pika-aloitusopas

## Tämän asiakirjan sisältö on päivitetty viimeksi 21. syyskuuta 2017.

### Sisältö:

1.0 Johdanto
2.0 Asennus (Windows)
3.0 Asennus (Mac)
4.0 Asennus (Linux)
5.0 Päivitysten asennus
6.0 Lisätietoja
7.0 Asennuksen poisto

### 1.0 Johdanto

Tämän oppaan avulla voit ottaa tuotteen käyttöön yhdelle käyttäjälle paikallisessa levyasemassa.

Tuote voidaan ottaa käyttöön monella eri tavalla:

- Yhteiskäyttöinen sijainti, jota useat käyttäjät voivat käyttää.
  Katso lisätietoja kohdasta IBM i Access Client Solutions: Customization and deployment made easy
- Purkamalla zip-tiedoston haluamaasi sijaintiin, myös siirrettävään tallennusvälineeseen (kuten CD:lle, DVD:lle, USB-flash-asemaan) tai haluamaasi polkuun paikallisessa levyasemassa. Lisätietoja on Documentation-kansiossa olevan Aloitusopas-julkaisun kohdassa Asennus
- Katso Aloitusoppaan kohdasta Muita käyttöönottoasetuksia lisätietoja esimerkiksi kokoonpanoasetusten automaattisesta tuonnista , jonka avulla voit välittää saman kokoonpanon useille käyttäjille ja IBM i -järjestelmän omista käyttöönotoista, joiden avulla voit käyttää komentorivin lisäosia suoraan IBM i -järjestelmässä.

Jos haluat ottaa tuotteen käyttöön yhdelle käyttäjälle paikallisessa levyasemassa, katso lisätietoja tämän oppaan muista osista.

### 2.0 Asennus (Windows)

Paikanna tuotteen zip-tiedosto tai CD-levy.

Jos käytät tuotteen zip-tiedostoa, pura zip-tiedoston sisältö.
Ehdotus: Voit purkaa tiedostot Windowsin Resurssienhallinnan avulla valitsemalla ensin zip-tiedoston, napsauttamalla sitä hiiren kakkospainikkeella ja valitsemalla valikosta vaihtoehdon "Pura kaikki...".

Paikanna tuotteen Windows_Application-kansio Windowsin Resurssienhallinnan avulla.

Voit asentaa 32-bittisen version nykyiselle käyttäjälle kaksoisnapsauttamalla tiedostoa install_acs_32.

Voit asentaa 64-bittisen version nykyiselle käyttäjälle kaksoisnapsauttamalla tiedostoa install_acs_64.

Voit asentaa 32-bittisen version usean käyttäjän tietokoneen kaikille käyttäjälle kaksoisnapsauttamalla tiedostoa install_acs_32_allusers.

Voit asentaa 64-bittisen version usean käyttäjän tietokoneen kaikille käyttäjälle kaksoisnapsauttamalla tiedostoa install_acs_64_allusers.

Jos kyseessä on uusi asennus, saat useita kehotteita, jotka auttavat alkuperäisen asennuksen mukautuksessa. Jos käyttöoikeussopimus tulee näkyviin, hyväksy se.

Jos kyseessä on päivitys, aiemmat asetukset säilyvät.

Kun asennus on valmis, näkyviin tulee sanoma valmistumisesta.

Yhden käyttäjän onnistunut asennus kopioi sovelluksen seuraavaan kansioon:

        /Users/user_id/IBM/ClientSolutions/

Huomautus: Näiden komentosarjojen ensimmäinen versio kopioi tuotteen tiedostot polkuun, joka on suhteessa Omat tiedostot -kansioon. Nykyinen versio kopioi tuotteen tiedostot polkuun, joka perustuu ympäristömuuttujiin %HOMEDRIVE% ja %HOMEPATH%. Kun näitä komentosarjoja käytetään tuotteen päivitykseen, päivitykset tapahtuvat ensimmäisessä löytyneessä sijainnissa.

Usean käyttäjän onnistunut asennus kopioi sovelluksen seuraavaan kansioon:

        /Users/Public/IBM/ClientSolutions/

### 2.1 Tuotteen käytön aloitus (Windows)

Kaksoisnapsauta työpöydällä olevaa "Access Client Solutions" -kuvaketta.

### 3.0 Asennus (Mac)

Paikanna tuotteen zip-tiedosto tai CD-levy Finderilla.

Jos käytät tuotteen zip-tiedostoa, pura zip-tiedoston sisältö.
Ehdotus: Jos latasit tuotteen, katso Downloads-kansiosta. Jos zip-tiedoston sisältöä ei ole purettu, voit purkaa zip-tiedoston sisällön kaksoisnapsauttamalla tiedoston kuvaketta.

Paikanna Mac_Application-kansio. Kaksoisnapsauta install_acs-tiedostoa.

Jos kyseessä on uusi asennus, saat useita kehotteita, jotka auttavat alkuperäisen asennuksen mukautuksessa. Jos käyttöoikeussopimus tulee näkyviin, hyväksy se.

Jos kyseessä on päivitys, aiemmat asetukset säilyvät.

Kun asennus on valmis, näkyviin tulee sanoma valmistumisesta.

Onnistunut asennus kopioi sovelluksen seuraavaan kansioon.

Jos aloitit asennuksen Finderista, Pääte-ikkuna on avautunut asennuksen toteutusta varten. Kun asennus on valmis, voit sulkea Pääte-ikkunan.

Tekninen huomautus:
Käytettävät järjestelmän suojausasetukset ja OS X -järjestelmän versio saattavat aiheuttaa sen, että kuvaruutuun tulee kohoikkuna, jossa järjestelmä ilmoittaa, etteivät käyttöoikeudet riitä install_acs-tiedoston ajoon. Jos nän käy, sinun tulee määrittää install_acs-tiedostolle ajo-oikeudet jollakin seuraavista tavoista:

- Jos näyttöön tulee mahdollisuus avata install_acs-tiedosto, avaa se.
- Napsauta install_acs-tiedostoa hiiren kakkospainikkeella ja valitse vaihtoehto Avaa.
  Kun kohoikkuna tulee näkyviin, napsauta Avaa-painiketta.
- Jos kumpikaan yllä olevista vaihtoehdoista ei toimi, valitse seuraavat vaihtoehdot:
  Järjestelmäasetukset...
  Suojaus ja yksityisyys
  Jos IBM i Access Client Solutions -ohjelmiston avausvaihtoehto on näkyvissä, valitse se. Muussa tapauksessa sinun on määritettävä suojausasetukset Yleiset-välilehdessä siten, että muita sovelluksia saa ajaa. Kun sovelluksen IBM i Access Client Solutions ajo alkaa ensimmäisen kerran, voit muuttaa suojausasetukset vastaamaan aiempia asetuksia.

### 3.1 Tuotteen käytön aloitus (Mac)

Siirry Finderin avulla Ohjelmat-kansioon.

Paikanna sovellus "IBM i Access Client Solutions" ja aloita se kaksoisnapsauttamalla sitä.

Tekninen huomautus:
Käytettävät järjestelmän suojausasetukset ja OS X -järjestelmän versio saattavat aiheuttaa sen, että kuvaruutuun tulee kohoikkuna, jossa järjestelmä ilmoittaa, etteivät käyttöoikeudet riitä sovelluksen ajoon. Jos nän käy, sinun tulee määrittää sovellukselle ajo-oikeudet jollakin seuraavista tavoista:

- Jos näyttöön tulee mahdollisuus avata sovellus, avaa se.
- Napsauta IBM i Access Client Solutions -kuvaketta hiiren kakkospainikkeella ja valitse vaihtoehto Avaa.
  Kun kohoikkuna tulee näkyviin, napsauta Avaa-painiketta.
- Jos kumpikaan yllä olevista vaihtoehdoista ei toimi, valitse seuraavat vaihtoehdot:
  Järjestelmäasetukset...
  Suojaus ja yksityisyys
  Jos IBM i Access Client Solutions -ohjelmiston avausvaihtoehto on näkyvissä, valitse se. Muussa tapauksessa sinun on määritettävä suojausasetukset Yleiset-välilehdessä siten, että muita sovelluksia saa ajaa. Kun sovelluksen IBM i Access Client Solutions ajo alkaa ensimmäisen kerran, voit muuttaa suojausasetukset vastaamaan aiempia asetuksia.

Tekninen huomautus:
Jos järjestelmä kehottaa asentamaan "Java 6 SE runtime"-ympäristön, sinun ei tarvitse asentaa Java-versiota 6. Asenna Java-versio 8 ja yritä sitten aloittaa ohjelma uudelleen.

### 4.0 Asennus (Linux)

Paikanna tuotteen zip-tiedosto tai CD-levy.

Jos käytät tuotteen zip-tiedostoa, pura zip-tiedoston sisältö.
Ehdotus: Anna unzip-komento Pääte-ikkunan komentoriville.

Paikanna Linux_Application-kansio.

Koska asennuskomentosarjan ajo edellyttää root-käyttöoikeuksia, aja asennuskomentosarja sudo-komennon avulla Pääte-ikkunan komentoriviltä. Esimerkki:

Jos järjestelmä tukee 32-bittistä arkkitehtuuria, anna seuraava komento:

        sudo ./install_acs_32

Jos järjestelmä tukee 64-bittistä arkkitehtuuria, anna seuraava komento:

        sudo ./install_acs_64

Jos kyseessä on uusi asennus, saat useita kehotteita, jotka auttavat alkuperäisen asennuksen mukautuksessa. Jos käyttöoikeussopimus tulee näkyviin, hyväksy se.

Jos kyseessä on päivitys, aiemmat asetukset säilyvät.

Kun asennus on valmis, näkyviin tulee sanoma valmistumisesta.

Onnistunut asennus kopioi sovelluksen seuraavaan kansioon:

        /opt/ibm/iAccessClientSolutions/
        /usr/share/applications/

### 4.1 Tuotteen käytön aloitus (Linux)

Etsi sovelluskansiosta IBM i Access Client Solutions -kohtaa tai paina Super-näppäintä ja kirjoita sitten IBM i Access Client Solutions.

### 5.0 Päivitysten asennus

Kun tuotteen uusi versio on käytettävissä, voit asentaa päivityksen tämän oppaan ohjeiden mukaisesti. Jos järjestelmä kysyy, korvataanko järjestelmässä olevat tiedostot, valitse vaihtoehto Kyllä kaikkiin.

Jos käytät install_acs-komentosarjoja Windows-, Mac- tai Linux-järjestelmissä, AcsConfig.properties-tiedosto ei päivity, minkä vuoksi tiedostoon tekemäsi kokoonpanomuutokset eivät häviä.

### 6.0 Lisätietoja

Lisätietoja tuotteen mukautuksesta tai sen asennukseen tai aloitukseen liittyvistä ongelmista on tuotteen ohjehakemistossa (Documentation) olevassa Aloitusoppaassa.

### 7.0 Asennuksen poisto

Voit poistaa asennuskomentosarjan edellä oleviin sijainteihin kopioimat sovellustiedostot käyttämällä käyttöympäristökohtaista asennuksen poiston komentosarjaa, joka on asennuskomentosarjan kanssa samassa kansiossa:

        Windows_Application/uninstall_acs.js
        Mac_Application/uninstall_acs
        Linux_Application/uninstall_acs