## 5733XJ1 IBM i Access Client Solutions - Gyors üzembe helyezési útmutató

## A dokumentum tartalmának legutóbbi frissítése: 2017. szeptember 21.

### Tartalom:

1.0 Bevezetés
2.0 Telepítés Windows rendszeren
3.0 Telepítés Mac rendszeren
4.0 Telepítés Linux rendszeren
5.0 Frissítések telepítése
6.0 További információk
7.0 Eltávolítás

### 1.0 Bevezetés

Ez a kézikönyv a helyi lemezmeghajtón egyetlen felhasználó számára végzett terméktelepítéshez tartalmaz útmutatást.

A jelen termék számos különböző módon telepíthető a felhasználók számára. Ezek közé tartoznak az alábbiak:

- Osztott hely, amelyet több felhasználó képes elérni;
  Tekintse meg az IBM i Access Client Solutions: Testreszabás és telepítés egyszerűen témakört.
- Ki kell bontania a zip archívumot egy tetszőleges helyre, beleértve a hordozható adathordozókat (például CD, DVD, USB flash meghajtó) vagy a helyi lemezmeghajtó tetszőleges útvonalát. Tekintse meg a Dokumentum mappában található Kezdeti lépések dokumentum Telepítés szakaszát.
- A Kezdeti lépések dokumentum További telepítési beállítások részében olvashat további beállításokról, mint a Konfigurációs beállítások automatikus importálása, ami elősegíti ugyanazon konfiguráció használatát több felhasználó esetében, és a Natív IBM i telepítések, amellyel parancssori bedolgozókat használhat közvetlenül az IBM i rendszeren.

A termék telepítéséhez a helyi lemezmeghajtón egyetlen felhasználó számára, olvassa el a dokumentum hátralévő részét.

### 2.0 Telepítés Windows rendszeren

Keresse meg a termékhez tartozó ZIP archívumot vagy telepítő CD-t.

Ha a termék zip archívumát használja, akkor bontsa ki a tartalmát.
Javaslat: A Windows Intézőben jelölje ki a zip archívumot, kattintson rá a jobb egérgombbal, majd válassza az előugró menü "Összes kibontása..." parancsát.

A Windows Intézőben keresse meg a termék Windows_Application mappáját.

A 32 bites verzió telepítéséhez az aktuális felhasználó számára, kattintson duplán az install_acs_32 fájlra.

A 64 bites verzió telepítéséhez az aktuális felhasználó számára, kattintson duplán az install_acs_64 fájlra.

A 32 bites verzió telepítéséhez az összes felhasználó számára egy többfelhasználós számítógépen, kattintson duplán az install_acs_32_allusers fájlra.

A 64 bites verzió telepítéséhez az összes felhasználó számára egy többfelhasználós számítógépen, kattintson duplán az install_acs_64_allusers fájlra.

Ha ez egy új telepítés, akkor paraméterbeviteli képernyők segítik majd a kezdeti telepítés személyre szabását. Ha megjelenik a licencszerződés, akkor fogadja el azt.

Ha ez egy frissítés, akkor megmaradnak a korábbi beállítások.

Amikor a telepítés befejeződik, egy befejezési üzenet kerül megjelenítésre.

A sikeres egyfelhasználós telepítés az alkalmazást az alábbi helyre másolja:

        /Users/felhasználói_azonosító/IBM/ClientSolutions/

Megjegyzés: A parancsfájlok kiinduló változata a termékfájlokat a MyDocuments útvonalához viszonyított útvonalra másolta be. Az aktuális változat a %HOMEDRIVE% és %HOMEPATH% környezeti változókon alapuló útvonalra másolja a termékfájlokat. A parancsfájloknak a termék frissítésére történő használatakor a frissítés az első megtalált helyen fog történni.

A sikeres többfelhasználós telepítés az alkalmazást az alábbi helyre másolja:

        /Users/Public/IBM/ClientSolutions/

### 2.1 A termék elindítása Windows rendszeren

Kattintson duplán az "Access Client Solutions" ikonra az Asztalon.

### 3.0 Telepítés Mac rendszeren

A Finder alkalmazással keresse meg a termékhez tartozó ZIP archívumot vagy CD-t.

Ha a termék zip archívumát használja, akkor bontsa ki a tartalmát.
Javaslat: Ha éppen most töltötte le a terméket, akkor keresse a fájlt a Downloads mappában. Ha a ZIP archívum tartalma még nem került kibontásra, akkor kattintson rá duplán a kibontáshoz.

Keresse meg a Mac_Application mappát. Kattintson duplán az install_acs fájlra.

Ha ez egy új telepítés, akkor paraméterbeviteli képernyők segítik majd a kezdeti telepítés személyre szabását. Ha megjelenik a licencszerződés, akkor fogadja el azt.

Ha ez egy frissítés, akkor megmaradnak a korábbi beállítások.

Amikor a telepítés befejeződik, egy befejezési üzenet kerül megjelenítésre.

A sikeres telepítés átmásolja az alkalmazást az Alkalmazások mappába.

Ha a telepítést a Keresőben indította, akkor megnyílt egy Terminál ablak a telepítés végrehajtásához. Amikor a telepítés befejeződött, bezárhatja a terminálablakot.

Technikai megjegyzés:
Biztonsági beállításaitól, valamint a használt OS X változattól függően megjelenhet egy előugró ablak, amely jelzi, hogy az install_acs fájl nem jogosult a futtatásra. Ha ez történik, akkor a következő módszerek egyikével fel kell hatalmaznia az install_acs fájlt a futásra:

- Ha megjelenik az install_acs fájllal kapcsolatban a "Megnyitás" lehetőség, akkor válassza ki azt.
- Kattintson a jobb egérgombbal az install_acs fájlra, majd válassza az előugró menü "Megnyitás" menüpontját.
  Amikor megjelenik egy előugró ablak, akkor válassza a "Megnyitás" lehetőséget.
- Ha a fenti lehetőségek egyike sem működik, akkor nyissa meg a következő elemeket:
  Rendszerbeállítások...
  Biztonság és adatvédelem
  Ha lehetőség van az "IBM i Access Client Solutions" megnyitására, akkor válassz ki ezt a beállítást. Egyébként az Általános lapon kell finomítania a beállításokat, hogy más alkalmazások futtatása is lehetővé váljon. Miután első alkalommal elindult az "IBM i Access Client Solutions" alkalmazás, visszaállíthatja az eredeti biztonsági beállításokat.

### 3.1 A termék elindítása Mac rendszeren

A Finder alkalmazás segítségével keresse meg az Applications mappát.

Keresse meg az "IBM i Access Client Solutions" ikont, majd a termék elindításához kattintson duplán az ikonra.

Technikai megjegyzés:
Biztonsági beállításaitól, valamint a használt OS X változattól függően megjelenhet egy előugró ablak, amely jelzi, hogy az alkalmazás nem jogosult a futtatásra. Ha ez történik, akkor a következő módszerek egyikével fel kell hatalmaznia az alkalmazást a futásra:

- Ha megjelenik az alkalmazással kapcsolatban a "Megnyitás" lehetőség, akkor válassza ki azt.
- Kattintson a jobb egérgombbal az "IBM i Access Client Solutions" ikonra, majd válassza az előugró menü "Megnyitás" menüpontját.
  Amikor megjelenik egy előugró ablak, akkor válassza a "Megnyitás" lehetőséget.
- Ha a fenti lehetőségek egyike sem működik, akkor nyissa meg a következő elemeket:
  Rendszerbeállítások...
  Biztonság és adatvédelem
  Ha lehetőség van az "IBM i Access Client Solutions" megnyitására, akkor válassz ki ezt a beállítást. Egyébként az Általános lapon kell finomítania a beállításokat, hogy más alkalmazások futtatása is lehetővé váljon. Miután első alkalommal elindult az "IBM i Access Client Solutions" alkalmazás, visszaállíthatja az eredeti biztonsági beállításokat.

Technikai megjegyzés:
Ha a rendszer felszólítja a "Java 6 SE futási környezet" telepítésére, akkor nem szükséges elvégeznie a Java 6-os változatának telepítését. Telepítse a Java 8-as változatát, majd próbálja meg ismét elindítani a terméket.

### 4.0 Telepítés Linux rendszeren

Keresse meg a termékhez tartozó ZIP archívumot vagy telepítő CD-t.

Ha a termék zip archívumát használja, akkor bontsa ki a tartalmát.
Javaslat: A terminálablakban használja az unzip parancsot.

Keresse meg a Linux_Application mappát.

Mivel a telepítési parancsfájl használatához root jogosultságra van szüksége, a sudo segédprogrammal futtassa a telepítési parancsfájlt a terminálablakban. Például:

Ha 32 bites architektúrán dolgozik, akkor használja a következő parancsot:

        sudo ./install_acs_32

Amennyiben 64 bites architektúrán dolgozik, úgy használja a következő parancsot:

        sudo ./install_acs_64

Ha ez egy új telepítés, akkor paraméterbeviteli képernyők segítik majd a kezdeti telepítés személyre szabását. Ha megjelenik a licencszerződés, akkor fogadja el azt.

Ha ez egy frissítés, akkor megmaradnak a korábbi beállítások.

Amikor a telepítés befejeződik, egy befejezési üzenet kerül megjelenítésre.

A sikeres telepítés az alkalmazást az alábbi helyre másolja:

        /opt/ibm/iAccessClientSolutions/
        /usr/share/applications/

### 4.1 A termék elindítása Linux rendszeren

Az "IBM i Access Client Solutions" megoldást keresse az Alkalmazások mappában, vagy a Super gomb megnyomása után írja be: "IBM i Access Client Solutions".

### 5.0 Frissítések telepítése

Amikor új változat válik elérhetővé, a frissítések alkalmazásához használja a jelen dokumentumban szereplő telepítési utasításokat. Ha a rendszer rákérdez a meglévő fájlok felülírására, akkor válaszoljon a következővel: "Igen, mindet".

Ha Windows, Mac vagy Linux rendszeren az install_acs parancsfájlokat használja, akkor az AcsConfig.properties fájl nem fog frissülni, így a fájlon végzett minden egyéni konfigurációmódosítás is megmarad.

### 6.0 További információk

Ha a termék személyre szabásával kapcsolatban további információkra van szüksége, illetve a termék telepítése vagy elindítása során problémákat tapasztal, akkor tekintse meg a Documentation mappában található Kezdeti lépések című dokumentumot.

### 7.0 Eltávolítás

A telepítő parancsfájl által a fenti helyekre másolt alkalmazásfájlok eltávolítása a környezet-specifikus eltávolítás parancsfájllal lehetséges, amely ugyanabban a mappában van, ahol a telepítő parancsfájl:

        Windows_Application/uninstall_acs.js
        Mac_Application/uninstall_acs
        Linux_Application/uninstall_acs