## 5733XJ1 IBM i Access Client Solutions - Startveiledning

## Innholdet i dette dokumentet ble sist oppdatert 27. mars 2018

### Innhold:

1.0 Innledning
2.0 Installering for Windows
3.0 Installering for Mac
4.0 Installering for Linux
5.0 Installere oppdateringer
6.0 Mer informasjon
7.0 Deinstallering

### 1.0 Innledning

Denne veiledningen inneholder instruksjoner for hvordan du implementerer dette produktet på en lokal platelagerstasjon for en enkelt bruker.

Dette produktet kan distribueres på flere måter, for eksempel:

- via en delt plassering som flere brukere har tilgang til.
  Du finner mer informasjon i IBM i Access Client Solutions: Customization and deployment made easy
- ved å pakke ut zip-arkivet til en valgfri plassering, inkludert flyttbare medier (f.eks. CD, DVD, USB-enhet) eller til en tilgangsbane eller lokal platelagerstasjon. Du finner mer informasjon om installering i GettingStarted-dokumentet (Komme i gang) i Documentation-mappen.
- Les om Andre distribusjonsalternativer i GettingStarted (Komme i gang). Der finner du informasjon om alternativer som Importer konfigurasjonsinnstillinger automatisk for spredning av samme konfigurasjon til flere brukere, og Grunnleggende IBM i-distribusjon for bruk av kommandolinjetilleggsmoduler (plugins) i IBM i.

Les resten av avsnittene i dette dokumentet hvis du skal distribuere dette produktet til en lokal platelagerstasjon for en enkelt bruker.

### 2.0 Installering for Windows

Finn produktets zip-arkiv eller produkt-CD.

Hvis du bruker produktets zip-arkiv, pakker du ut innholdet i zip-arkivet.
Forslag: Du kan velge zip-arkivet i Windows Utforsker, høyreklikke på det, og velge "Pakk ut alle...".

Finn mappen Windows_Application ved hjelp av Windows Utforsker.

Hvis du skal installere 32-bits-versjonen for den gjeldende brukeren, dobbeltklikker du på install_acs_32.

Hvis du skal installere 64-bits-versjonen for den gjeldende brukeren, dobbeltklikker du på install_acs_64.

Hvis du skal installere 32-bits-versjonen for alle brukere på en flerbruker-PC, dobbeltklikker du på install_acs_32_allusers.

Hvis du skal installere 64-bits-versjonen for alle brukere på en flerbruker-PC, dobbeltklikker du på install_acs_64_allusers.

Hvis dette er en ny installering, blir det vist flere forespørsler som hjelper deg med å tilpasse den første installasjonen. Hvis bruksbetingelser blir vist, godtar du betingelsene.

Hvis dette er en oppgradering, blir de tidligere innstillingene beholdt.

Når installeringen er fullført, blir det vist en ferdigmelding.

Hvis installeringen gjelder en enkelt bruker, blir applikasjonen kopiert til

        /Users/bruker-ID/IBM/ClientSolutions/

Merk: Den første versjonen av disse skriptene kopierte produktfilene til en bane som var relativ til MyDocuments. Gjeldende versjon kopierer produktfilene til en bane basert på miljøvariablene %HOMEDRIVE% og %HOMEPATH%. Når disse skrifptene blir brukt til å oppdatere produktet, blir oppdateringene utført for den første plasseringen som blir funnet.

Hvis det gjelder en flerbrukerinstallering, blir applikasjonen kopiert til

        /Users/Public/IBM/ClientSolutions/

### 2.1 Starte produktet på Windows

Dobbeltklikk på ikonet "Access Client Solutions" på skrivebordet.

### 3.0 Installering for Mac

Finn produktets zip-arkiv eller CD ved hjelp av Finder.

Hvis du bruker produktets zip-arkiv, pakker du ut innholdet i zip-arkivet.
Forslag: Hvis du nettopp har lastet ned produktet, kan du se i Downloads. Hvis innholdet i zip-arkivet ikke er pakket ut, kan du pakke ut innholdet ved å dobbeltklikke på zip-arkivet.

Finn mappen Mac_Application. Dobbeltklikk på install_acs

Hvis dette er en ny installering, blir det vist flere forespørsler som hjelper deg med å tilpasse den første installasjonen. Hvis bruksbetingelser blir vist, godtar du betingelsene.

Hvis dette er en oppgradering, blir de tidligere innstillingene beholdt.

Når installeringen er fullført, blir det vist en ferdigmelding.

Hvis installeringen er vellykket, blir applikasjonen kopiert til mappen Applications.

Hvis du startet installeringen fra Finder, ble det vist et terminalvindu. Når installeringen er fullført, kan du lukke terminalvinduet.

Teknisk merknad:
Avhengig av sikkerhetsinnstillingene og hvilken versjon av OS X du bruker, kan du få se et pop-up-vindu med en melding om at install_acs ikke er autorisert for å kjøres. Hvis det skjer, må du autorisere install_acs for å kjøres, på en av disse måtene:

- Hvis alternativet Open blir vist for install_acs, velger du det.
- Høyreklikk på install_acs og velg "Open".
  Når du får se et pop-up-vindu, velger du "Open".
- Hvis ingen av alternativene ovenfor fungerer, går du til
  System Preferences...
  Security & Privacy
  Hvis det blir vist et alternativ for å åpne "IBM i Access Client Solutions", velger du det. Hvis ikke, er det nødvendig å justere innstillingene på flippen General slik at andre applikasjoner får tillatelse til å kjøre. Etter at du har startet "IBM i Access Client Solutions" første gang, kan du sette sikkerhetsinnstillingene tilbake til slik de var.

### 3.1 Starte produktet på Mac

Bruk Finder for å gå til Applications.

Finn "IBM i Access Client Solutions" og dobbeltklikk for å starte produktet.

Teknisk merknad:
Avhengig av sikkerhetsinnstillingene og hvilken versjon av OS X du bruker, kan du få se et pop-up-vindu med en melding om at applikasjonen ikke er autorisert for å kjøres. Hvis det skjer, må du autorisere applikasjonen for å kjøres, på en av disse måtene:

- Hvis alternativet Open blir vist for applikasjonen, velger du det.
- Høyreklikk på ikonet "IBM i Access Client Solutions" og velg "Open".
  Når du får se et pop-up-vindu, velger du "Open".
- Hvis ingen av alternativene ovenfor fungerer, går du til
  System Preferences...
  Security & Privacy
  Hvis det blir vist et alternativ for å åpne "IBM i Access Client Solutions", velger du det. Hvis ikke, er det nødvendig å justere innstillingene på flippen General slik at andre applikasjoner får tillatelse til å kjøre. Etter at du har startet "IBM i Access Client Solutions" første gang, kan du sette sikkerhetsinnstillingene tilbake til slik de var.

Tekniske merknader:

- Hvis du blir bedt om å installere "Java 6 SE runtime", trenger du ikke å installere Java 6. Installer Java 8 og prøv deretter å starte produktet igjen.
- Når du installerer Java på Mac, velger du en JDK i stedet for en JRE. JRE for Mac installerer Java bare for nettleseren. Den installerer ikke Java for andre applikasjoner. Hvis du installerer JDK, blir Java tilgjengelig for andre applikasjoner som IBM i Access Client Solutions.

### 4.0 Installering for Linux

Finn produktets zip-arkiv eller produkt-CD.

Hvis du bruker produktets zip-arkiv, pakker du ut innholdet i zip-arkivet.
Forslag: Bruk kommandoen unzip fra et terminalvindu.

Finn mappen Linux_Application.

Siden du trenger root-autorisasjon for å bruke installeringsskriptet, bruker du sudo til å kjøre installeringsskriptet fra et terminalvindu. For eksempel:

Hvis du har en 32-bits arkitektur, bruker du følgende kommando:

        sudo ./install_acs_32

Hvis du har en 64-bits arkitektur, bruker du følgende kommando:

        sudo ./install_acs_64

Hvis dette er en ny installering, blir det vist flere forespørsler som hjelper deg med å tilpasse den første installasjonen. Hvis bruksbetingelser blir vist, godtar du betingelsene.

Hvis dette er en oppgradering, blir de tidligere innstillingene beholdt.

Når installeringen er fullført, blir det vist en ferdigmelding.

Hvis installeringen er vellykket, blir applikasjonen kopiert til

        /opt/ibm/iAccessClientSolutions/
        /usr/share/applications/

### 4.1 Starte produktet på Linux

Søk etter "IBM i Access Client Solutions" i applikasjonsmappen eller ved å bruke Super-tasten og skrive "IBM i Access Client Solutions".

### 5.0 Installere oppdateringer

Når en ny versjon blir tilgjengelig, kan du følge installeringsinstruksjonene i dette dokumentet for å ta i bruk oppdateringene. Hvis du får spørsmål om du vil overskrive eksisterende filer, svarer du "Ja til alt".

Hvis du bruker install_acs-skriptene for Windows, Mac eller Linux, blir filen AcsConfig.properties ikke oppdatert, så du mister ikke eventuelle konfigurasjonsendringer du har gjort i den filen.

### 6.0 Mer informasjon

Hvis du ønsker mer informasjon om hvordan du tilpasser produktet, eller det oppstår problemer når du installerer eller starter produktet, kan du se i GettingStarted-dokumentet som finnes i Documentation-mappen.

### 7.0 Deinstallering

Når du skal fjerne applikasjonsfilene som ble kopiert til plasseringene ovenfor av installeringsskriptet, bruker du det plattformspesifikke deinstalleringsskriptet som finnes i samme mappe som installeringsskriptet:

        Windows_Application/uninstall_acs.js
        Mac_Application/uninstall_acs
        Linux_Application/uninstall_acs